Når meteorologene melder om nedbør, oppgir de alltid nedbøren i millimeter vann. En tommelfingerregel er at 1 millimeter nedbør = 10 millimeter nysnø.

Oppdraget i denne økta er å finne ut: Gjelder denne tommelfingerregelen også for snø som allerede ligger på bakken, og er det forskjell på nysnø og snø som har ligget en stund?

Finn og mål opp 5 cm nysnø i ett glass, og 5 cm snø som har ligget en stund i et annet glass.

Observer kjennetegn på snøen:

1. Er snøen kram? (Kan dere lage snøball av den?)
2. Hvordan er fargen på snøen? Helt hvit / blankere / …
3. Består snøen av små krystaller eller av krystaller som har klumpet seg mer sammen?